title: Rialachán Cur Chun Feidhme (AE) 2021/1318 ón gCoimisiún an 9 Lúnasa 2021 lena gceartaítear Rialachán Cur Chun Feidhme (AE) 2017/2470 lena mbunaítear liosta an Aontais de bhianna núíosacha, Cinneadh 2008/968/CE ón gCoimisiún lena n-údaraítear ola ar mhórán aigéid aracadónaigh ó Mortierella alpina a chur ar an margadh mar chomhábhar bia núíosach agus Rialachán Cur Chun Feidhme (AE) 2020/484 lena n-údaraítear lachta-N-teatrós a chur ar an margadh mar bhia núíosach (Téacs atá ábhartha maidir le LEE)

text:
                  10.8.2021

                  GA

                  Iris Oifigiúil an Aontais Eorpaigh

                  L 286/5

         RIALACHÁN CUR CHUN FEIDHME (AE) 2021/1318 ÓN gCOIMISIÚN
         an 9 Lúnasa 2021
         lena gceartaítear Rialachán Cur Chun Feidhme (AE) 2017/2470 lena mbunaítear liosta an Aontais de bhianna núíosacha, Cinneadh 2008/968/CE ón gCoimisiún lena n-údaraítear ola ar mhórán aigéid aracadónaigh ó Mortierella alpina a chur ar an margadh mar chomhábhar bia núíosach agus Rialachán Cur Chun Feidhme (AE) 2020/484 lena n-údaraítear lachta-N-teatrós a chur ar an margadh mar bhia núíosach
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (1), agus go háirithe Airteagal 12 de,
         De bharr an mhéid seo a leanas:

                     (1)

                     De bhun Airteagal 8 de Rialachán (AE) 2015/2283, bhí an Coimisiún le liosta an Aontais de bhianna núíosacha a údaraíodh nó ar tugadh fógra ina leith faoi Rialachán (CE) Uimh. 258/97 ó Pharlaimint na hEorpa agus ón gComhairle (2) a bhunú faoin 1 Eanáir 2018.

                     (2)

                     Bunaíodh liosta an Aontais de bhianna núíosacha a údaraíodh nó ar tugadh fógra ina leith faoi Rialachán (CE) Uimh. 258/97 le Rialachán Cur Chun Feidhme (AE) 2017/2470 ón gCoimisiún (3).

                     (3)

                     Tá earráidí sainaitheanta ag an gCoimisiún san Iarscríbhinn a ghabhann le Rialachán Cur Chun Feidhme (AE) 2017/2470. Tá gá le ceartuithe chun soiléireacht agus deimhneacht dhlíthiúil a thabhairt d’oibreoirí gnó bia agus d’údaráis inniúla na mBallstát, agus ar an gcaoi sin déanfar foráil maidir le cur chun feidhme cuí agus úsáid chuí liosta an Aontais de bhianna núíosacha.

                     (4)

                     Údaraíodh an bia núíosach ‘ola ar mhórán aigéid aracadónaigh ón bhfungas Mortierella alpina’ faoi choinníollacha áirithe úsáide le Cinneadh 2008/968/CE ón gCoimisiún (4), ar thaobh údarás inniúil na hÍsiltíre (5), agus de bhun Airteagal 5 de Rialachán (CE) Uimh. 258/97 freisin. Sa chatagóir bia ghaolmhar ‘Bia chun críoch speisialta míochaine do naíonáin anabaí mar a shainmhínítear i Rialachán (AE) Uimh. 609/2013’, tagraítear go hearráideach do naíonáin anabaí amháin, cé gur cheart don údarú sa chatagóir bia lena mbaineann tagairt a dhéanamh do naíonáin, gan a bheith teoranta do naíonáin anabaí. Dá bhrí sin, is gá Airteagal 1 de Chinneadh 2008/968/CE agus an iontráil ‘ola ar mhórán aigéid aracadónaigh ón bhfungas Mortierella alpina’ i dTábla 1 den Iarscríbhinn a ghabhann le Rialachán Cur Chun Feidhme (AE) 2017/2470 a cheartú.

                     (5)

                     D’údaraigh údarás inniúil na hÉireann an bia núíosach ‘L-meitiolfóláit chailciam’ faoi choinníollacha áirithe úsáide in Eanáir 2008 faoi fhorálacha Rialachán (CE) Uimh. 258/97, ar bhonn tuairime fabhraí maidir le sábháilteacht an bhia núíosaigh ón Údarás Eorpach um Shábháilteacht Bia (6). De dhearmad, níor áiríodh an bia núíosach sa chéad leagan de liosta an Aontais. Is iomchuí, dá bhrí sin, go gcuirfí ‘L-meitiolfóláit chailciam’ le liosta an Aontais de bhianna núíosacha údaraithe, agus é á chur san áireamh freisin gur údaraíodh ‘L-meitiolfóláit chailciam’ mar fhoinse fóláite i mbainne foirmle do naíonáin, i mbainne foirmle leantach do naíonáin, i mbia gránachbhunaithe próiseáilte agus i mbia do naíonáin le Rialachán Tarmligthe (AE) 2021/571 ón gCoimisiún (7).

                     (6)

                     Údaraíodh bia núíosach ‘Lachta-N-teatrós (‘LNT’) (foinse mhiocróbach)’ faoi choinníollacha áirithe úsáide le Rialachán Cur Chun Feidhme (AE) 2020/484 ón gCoimisiún (8). Tagraítear go hearráideach sna sonraíochtaí d’fhoirmle cheimiceach Lachta-N-teatrós mar C26H45O21 seachas an fhoirmle cheart, C26H45NO21. Sa tuairisc ar Lachta-N-teatrós, fágadh ar lár go hearráideach na focail ‘nó ceirtleáin den tsubstaint sin’, agus tagraítear go hearráideach don mhion-chomhábhar ‘lachta-N-tríós II’ mar ‘lachta-N-teatrós II’. Dá bhrí sin, ba cheart sonraíochtaí ‘Lachta-N-teatrós (‘LNT’) (foinse mhiocróbach)’ a bhaineann le foirmle cheimiceach Lachta-N-teatróis agus le lachta-N-teatrós II i dTábla 2 den Iarscríbhinn a ghabhann le Rialachán Cur Chun Feidhme (AE) 2020/484 agus Rialachán Cur Chun Feidhme (AE) 2017/2470 a cheartú dá réir.

                     (7)

                     Ba cheart Cinneadh 2008/968/CE agus Rialachán Cur Chun Feidhme (AE) 2017/2470 agus Rialachán Cur Chun Feidhme (AE) 2020/484 a cheartú dá réir.

                     (8)

                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

               TAR ÉIS AN RIALACHÁN SEO A GHLACADH:

            Airteagal 1
            Ceartaítear an dara mír d’Airteagal 1 de Chinneadh 2008/968/CE ón gCoimisiún mar a leanas:

               ‘Beidh teorainn le hola fhungasach ó Mortierella alpina a chur i mbainne foirmle do naíonáin agus i mbainne foirmle leantach mar gheall ar a bhfuil in aigéad aracadónach de réir na rialacha a shonraítear in Iarscríbhinn I, 5.7 agus in Iarscríbhinn II, 4.7 a ghabhann le Treoir 2006/141/CE. Beidh a húsáid i mbainne foirmle do naíonáin i gcomhréir le forálacha Threoir 89/398/CEE (*1) ón gComhairle maidir le comhfhogasú dhlíthe na mBallstát a bhaineann le hearraí bia atá beartaithe le haghaidh úsáidí cothaithe áirithe.’

            Airteagal 2
            Ceartaítear an Iarscríbhinn a ghabhann le Rialachán Cur Chun Feidhme (AE) 2020/484 i gcomhréir leis an Iarscríbhinn a ghabhann leis an Rialachán seo.

            Airteagal 3
            Ceartaítear an Iarscríbhinn a ghabhann le Rialachán Cur Chun Feidhme (AE) 2017/2470 i gcomhréir leis an Iarscríbhinn a ghabhann leis an Rialachán seo.

            Airteagal 4
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 9 Lúnasa 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 327, 11.12.2015, lch. 1.

            (2)  Rialachán (CE) Uimh. 258/97 ó Pharlaimint na hEorpa agus ón gComhairle an 27 Eanáir 1997 maidir le bianna núíosacha agus comhábhair núíosacha bia (IO L 43, 14.2.1997, lch. 1).

            (3)  Rialachán Cur Chun Feidhme (AE) 2017/2470 ón gCoimisiún an 20 Nollaig 2017 lena mbunaítear liosta an Aontais de bhianna núíosacha i gcomhréir le Rialachán (AE) 2015/2283 ó Pharlaimint na hEorpa agus ón gComhairle maidir le bianna núíosacha (IO L 351, 30.12.2017, lch. 72).

            (4)  Cinneadh 2008/968/AE ón gCoimisiún an 12 Nollaig 2008 lena n-údaraítear ola ar mhórán aigéid aracadónaigh ó Mo
            rtierella alpina a chur ar an margadh mar chomhábhar bia núíosach faoi Rialachán (CE) Uimh. 258/97 ó Pharlaimint na hEorpa agus ón gComhairle (IO L 344, 20.12.2008, lch. 123).

            (5)  Litir an 19 Nollaig 2011 (https://ec.europa.eu/food/system/files/2016-10/novel-food_authorisation_2011_auth-letter_arachidonic_acid_rich_oil_en.pdf).

            (6)  https://doi.org/10.2903/j.efsa.2004.135.

            (7)  Rialachán Tarmligthe (AE) 2021/571 ón gCoimisiún an 20 Eanáir 2021 lena leasaítear an Iarscríbhinn a ghabhann le Rialachán (AE) Uimh. 609/2013 ó Pharlaimint na hEorpa agus ón gComhairle a mhéid a bhaineann leis an liosta de shubstaintí a fhéadfar a chur le bainne foirmle do naíonáin agus bainne foirme leantach, bia do naíonáin agus bia gránachbhunaithe próiseáilte (IO L 120, 8.4.2021, lch. 1).

            (8)  Rialachán Cur Chun Feidhme (AE) 2020/484 ón gCoimisiún an 2 Aibreán 2020 lena n-údaraítear Lachta-N-teatrós a chur ar an margadh mar bhia núíosach faoi Rialachán (AE) 2015/2283 ó Pharlaimint na hEorpa agus ón gComhairle agus lena leasaítear Rialachán Cur Chun Feidhme (AE) 2017/2470 ón gCoimisiún (IO L 103, 3.4.2020, lch. 3).

            IARSCRÍBHINN

                        (1)

                        Ceartaítear an Iarscríbhinn a ghabhann le Rialachán Cur Chun Feidhme (AE) 2017/2470 mar a leanas:

                                    (a)

                                    cuirtear an méid seo a leanas in ionad na hiontrála le haghaidh ‘ola ar mhórán aigéid aracadónaigh ón bhfungas Mortierella alpina’ i dTábla 1 (Bianna núíosacha údaraithe):

                                                Bia núíosach údaraithe

                                                Coinníollacha faoina bhféadfar an bia núíosach a úsáid

                                                Ceanglais lipéadaithe shonracha bhreise

                                                Ceanglais eile

                                                   “
                                                   Ola ar mhórán aigéid aracadónaigh ón bhfungas Mortierella alpina

                                                   Catagóir bhia shonraithe

                                                   Uasleibhéil

                                                Is é ‘ola ó Mo
                                                   rtierella alpina’ nó ‘ola Mortierella alpina’ ainmniú an bhia núíosaigh ar lipéadú earraí bia a bhfuil sé iontu”

                                                Bainne foirmle do naíonáin agus bainne foirmle leantach mar a shainmhínítear i Rialachán (AE) Uimh. 609/2013

                                                I gcomhréir le Rialachán (AE) Uimh. 609/2013

                                                Bianna chun críoch speisialta míochaine do naíonáin mar a shainmhínítear i Rialachán (AE) Uimh. 609/2013

                                                I gcomhréir le Rialachán (AE) Uimh. 609/2013

                                    (b)

                                    cuirtear isteach an iontráil seo a leanas idir an iontráil le haghaidh ‘ola Calanus finmarchicus’ agus an iontráil le haghaidh ‘Bunús guma coganta (gliocól monaimeatocsa-poileitiléine)’ i dTábla 1 (Bianna núíosacha údaraithe) agus i dTábla 2 (Sonraíochtaí):

                                                —

                                                Tábla 1

                                                               “L-meitiolfóláit chailciam

                                                                  Catagóir bhia shonraithe

                                                                  Uasleibhéil (arna sloinneadh mar aigéad fólach)

                                                               Maidir leis an mbia núíosach a ainmniú ar lipéadú na n-earraí bia ina bhfuil sé, is é ‘L-meitiolfóláit chailciam’ an t-ainmniú a bheidh air. ”

                                                               Bianna chun críoch speisialta míochaine agus bia ionadach ar an aiste bia iomlán chun meáchan a rialú mar a shainmhínítear i Rialachán (AE) Uimh. 609/2013

                                                               I gcomhréir le Rialachán (AE) Uimh. 609/2013

                                                               Bainne foirmle do naíonáin agus bainne foirmle leantach mar a shainmhínítear i Rialachán (AE) Uimh. 609/2013

                                                               I gcomhréir le Rialachán (AE) Uimh. 609/2013

                                                               Bianna gránachbhunaithe próiseáilte agus bianna do naíonáin agus do leanaí óga mar a shainmhínítear i Rialachán (AE) Uimh. 609/2013

                                                               I gcomhréir le Rialachán (AE) Uimh. 609/2013

                                                               Forbhianna mar a shainmhínítear i dTreoir 2002/46/CE, seachas forbhianna do naíonán agus leanaí óga

                                                               I gcomhréir le Treoir 2002/46/CE

                                                               Bia treisithe i gcomhréir le Rialachán (CE) Uimh. 1925/2006

                                                               I gcomhréir le Rialachán (AE) Uimh. 1925/2006

                                                —

                                                Tábla 2

                                                               “L-meitiolfóláit chailciam

                                                                  Tuairisc:

                                                               Táirgtear an bia núíosach trí bhíthin sintéis cheimiceach ón aigéad fólach.
                                                               Is púdar criostalach é a bhfuil dath idir bán agus scothbhuí éadrom air agus atá geall le bheith gan bholadh, é measartha intuaslagtha in uisce agus beagán intuaslagtha nó dothuaslagtha i bhformhór na dtuaslagóirí orgánacha.

                                                                  Sainmhíniú:

                                                               Foirmle cheimiceach: C20H23CaN7O6

                                                               Ainm córasach: N-{4-[[((6S)-2-aimín-1,4,5,6,7,8-heicsihidri-5-meitil-4-ocsa-6-peiridinil)meitil]aimín]beansóil}-aigéad L-glútamach, salann cailciam.
                                                               Uimhreacha CAS: 129025-21-4 (Salann cailciam le cóimheas neamhshonraithe de L-5-MTHF/Ca2+) agus 151533-22-1 (Salann cailciam le cóimheas sonraithe 1:1 de L-5-MTHF/Ca2+).
                                                               An meáchan móilíneach: 497.5 daltún
                                                               Comhchiallaigh: L-meitiolfóláit, cailciam; Aigéad L-5-meitilteitrihidreafólach, salann cailciam [(L-5-MTHF-Ca)]; Aigéad (6S)-5-meitilteitrihidreafólach, salann cailciam [(6S)-5-MTHF-Ca]; Aigéad (6S)-5-meitil-5,6,7,8-teitrihidreipóitil-L-glútamach, salann cailciam, agus aigéad L-5-meitilteitrihidreafólach (L-5-MTHF) gan an cion sonraithe.
                                                               An fhoirmle struchtúrach:

                                                                  Saintréithe

                                                                           Íonacht: > 95 % (Bonn tirim)

                                                                           Uisce: ≤ 17.0 %

                                                                           Cailciam (ar bhonn ainhidriúil agus saor ó tuaslagóirí): 7.0 - 8.5 %

                                                                           D-meitiolfoláit chailciam (6R, αS isimer): ≤ 1.0 %

                                                                           Fóláití agus substaintí gaolmhara eile: ≤ 2.5 %

                                                                           Eatánól: ≤ 0.5 %

                                                                           Luaidhe: ≤ 1 mg/kg

                                                                           Bórón: ≤ 10 mg/kg

                                                                           Caidmiam: ≤ 0,5 mg/kg

                                                                           Mearcair < 1,0 mg/kg

                                                                           Arsanaic ≤ 1.5 mg/kg

                                                                           Platanam ≤ 2 mg/kg

                                                                  Critéir mhicribhitheolaíochta:

                                                                           Áireamh iomlán aeróbach inmharthana: ≤ 1 000  CFU/g

                                                                           Áireamh iomlán an ghiosta agus an mhúscáin: ≤ 100 CFU/g

                                                               CFU

                                                               :

                                                               Aonaid Déanta Choilíneachta”

                        (2)

                        Ceartaítear pointe (2) den Iarscríbhinn a ghabhann le Rialachán Cur Chun Feidhme (AE) 2020/484 mar a leanas:
                        Cuirtear an méid seo a leanas in ionad na hiontrála le haghaidh ‘Lachta-N-teatrós (‘LNT’) (foinse mhiocróbach)’ i dTábla 2 (Sonraíochtaí):

                                    “Lachta-N-teatrós (‘LNT’) (foinse mhiocróbach)

                                       Sainmhíniú:

                                    Foirmle cheimiceach: C26H45NO21

                                    Ainm ceimiceach: β-D-Galachtaipioranóisil-(1→3)-2-aicéataimídea-2-dí-ocsa-β-D-glúcaipioranóisil-(1→3)-β-D-galachtaipioranóisil-(1→4)-D-glúcaipioranós
                                    Mais mhóilíneach: 707.63 Da
                                    Uimh. CAS 14116-68-8

                                       Tuairisc:

                                    Is púdar éagruthach íonghlanta é Lachta-N-teatrós atá idir bán agus neasbhán agus a tháirgtear trí phróiseas micribhitheolaíoch, nó ceirtleáin den phúdar sin.

                                       Foinse:

                                    Tréithchineál géinmhodhnaithe de thréithchineál K-12 DH1 Escherichia coli

                                       Saintréithe/Comhdhéanamh:

                                                Cuma: Púdar atá idir bán agus neasbhán nó ceirtleáin den phúdar sin

                                                An tsuim de lachta-N-teatrós, D-Lactós agus lacto-N-tríós II (% d’ábhar tirim): ≥ 90,0 % (meáchan/meáchan)

                                                Lachta-N-teatrós (% d’ábhar tirim): ≥ 70,0 % (meáchan/meáchan)

                                                D-Lachtós: ≥ 12,0 % (meáchan/meáchan)

                                                Lacht-N-tríós II: ≥ 10,0 % (meáchan/meáchan)

                                                   Para-lachta-N-heicseos-2: ≥ 3,5 % (meáchan/meáchan)

                                                Isiméir fruchtós Lachta-N-teatrós: ≥ 1,0 % (meáchan/meáchan)

                                                Suim na gcarbaihiodráití eile: ≥ 5,0 % (meáchan/meáchan)

                                                Taisleach: ≥ 6,0 % (meáchan/meáchan)

                                                Luaith, í sulfáitithe: ≥ 0,5 % (meáchan/meáchan)

                                                pH (20 °C, tuaslagán 5 %): 4,0 -6,0

                                                Próitéin iarmharach: ≥ 0,01 % (meáchan/meáchan)

                                       Critéir mhicribhitheolaíochta:

                                                Áireamh iomlán na gcoilíneachtaí baictéar aeróbach méisifileach: ≤ 1 000  CFU/g

                                                   Enterobacteriaceae: ≤ 10 CFU/g

                                                   Salmonella spp.: Diúltach/25 g

                                                Giosta: ≤ 100 CFU/g

                                                Múscán: ≤ 100 CFU/g

                                                Iontocsainí iarmharacha: ≤ 10 EU/mg

                                    CFU

                                    :

                                    Aonaid Déanta Choilíneachta”


title: Rialachán Cur Chun Feidhme (AE) 2021/1325 ón gCoimisiún an 10 Lúnasa 2021 lena leasaítear Rialachán Cur Chun Feidhme (AE) 2020/977 a mhéid a bhaineann le tréimhse chur i bhfeidhm na mbeart sealadach i ndáil le rialuithe ar tháirgeadh táirgí orgánacha (Téacs atá ábhartha maidir le LEE)

text:
                  11.8.2021

                  GA

                  Iris Oifigiúil an Aontais Eorpaigh

                  L 288/21

         RIALACHÁN CUR CHUN FEIDHME (AE) 2021/1325 ÓN gCOIMISIÚN
         an 10 Lúnasa 2021
         lena leasaítear Rialachán Cur Chun Feidhme (AE) 2020/977 a mhéid a bhaineann le tréimhse chur i bhfeidhm na mbeart sealadach i ndáil le rialuithe ar tháirgeadh táirgí orgánacha
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 834/2007 ón gComhairle an 28 Meitheamh 2007 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CEE) Uimh. 2092/91 (1), agus go háirithe Airteagal 28(6), Airteagal 30(2), an tríú fomhír, agus Airteagal 38, pointí (c), (d) agus (e), de,
         De bharr an mhéid seo a leanas:

                     (1)

                     Dúshlán eisceachtúil do na Ballstáit agus d’oibreoirí nach bhfacthas a leithéid riamh roimhe is ea paindéim COVID-19 agus na srianta fairsinge ar an ngluaiseacht a cuireadh i bhfeidhm sna Ballstáit agus i dtríú tíortha i bhfoirm bearta náisiúnta i ndáil le rialuithe a dhéanamh mar a shonraítear i Rialachán (CE) Uimh. 834/2007 agus i Rialacháin (CE) Uimh. 889/2008 (2) agus (CE) Uimh. 1235/2008 (3) ón gCoimisiún.

                     (2)

                     D’fhonn aghaidh a thabhairt ar na himthosca sonracha i ngeall ar an ngéarchéim leanúnach a bhaineann le paindéim COVID-19, le Rialachán Cur Chun Feidhme (AE) 2020/977 (4) ón gCoimisiún ceadaítear do na Ballstáit bearta sealadacha a chur i bhfeidhm lena maolaítear ar Rialacháin (CE) Uimh. 889/2008 agus (CE) Uimh. 1235/2008 i ndáil leis an gcóras rialaithe maidir le táirgeadh táirgí orgánacha agus nósanna imeachta áirithe dá bhforáiltear sa Chóras um Rialú Trádála agus um Shaineolaithe (TRACES).

                     (3)

                     Ina theannta sin, a mhéid a bhaineann le rialuithe oifigiúla agus gníomhaíochtaí oifigiúla eile a thagann faoi raon feidhme Rialachán (AE) 2017/625 ó Pharlaimint na hEorpa agus ón gComhairle (5), le Rialachán Cur Chun Feidhme (AE) 2020/466 (6) ón gCoimisiún, ceadaítear do na Ballstáit bearta sealadacha a chur i bhfeidhm chun rioscaí tromchúiseacha sláinte d’fhoireann na n-údarás inniúil a sheachaint, i bhfianaise na ndeacrachtaí maidir leis na rialuithe agus na gníomhaíochtaí sin a dhéanamh agus a mhéid is gá chun bristeacha tromchúiseacha gaolmhara i bhfeidhmiú chórais rialaithe na mBallstát a bhainistiú. Cuireadh síneadh le tréimhse chur i bhfeidhm an Rialacháin sin go dtí an 1 Iúil 2021 le Rialachán Cur Chun Feidhme (AE) 2021/83 (7) ón gCoimisiún. Dá bhrí sin, le Rialachán Cur Chun Feidhme (AE) 2021/772 (8) ón gCoimisiún, cuireadh síneadh le tréimhse chur i bhfeidhm Rialachán Cur Chun Feidhme (AE) 2020/977 go dtí an 1 Iúil 2021.

                     (4)

                     Chuir na Ballstáit in iúl don Choimisiún, i bhfianaise na géarchéime a bhaineann le paindéim COVID-19, go mbeidh bristeacha tromchúiseacha áirithe ann fós i bhfeidhmiú a gcóras rialaithe san earnáil orgánach tar éis an 1 Iúil 2021.

                     (5)

                     De dheasca mharthanacht na géarchéime agus na mbristeacha lena mbaineann, tá fad á chur le tréimhse chur i bhfeidhm Rialachán Cur Chun Feidhme (AE) 2020/466 go dtí an 1 Meán Fómhair 2021 le Rialachán Cur Chun Feidhme (AE) 2021/984 (9) ón gCoimisiún.

                     (6)

                     Oibrítear an córas rialaithe san earnáil orgánach, áfach, ar bhonn na bliana féilire, go háirithe maidir le cigireachtaí agus sampláil. Dá bhrí sin, is gá Rialachán Cur Chun Feidhme (AE) 2020/977 a chur i bhfeidhm tar éis an 1 Meán Fómhair 2021 agus síneadh a chur lena thréimhse cur i bhfeidhm go dtí deireadh 2021 d’fhonn cur chun feidhme ceart na rialuithe a áirithiú.

                     (7)

                     Dá bhrí sin, ba cheart Rialachán Cur Chun Feidhme (AE) 2020/977 a leasú dá réir.

                     (8)

                     Is gá gan cur isteach ar chur i bhfeidhm fhorálacha Rialachán Cur Chun Feidhme (AE) 2020/977, a leathnaítear leis an Rialachán seo. Is iomchuí, dá bhrí sin, foráil a dhéanamh maidir le cur i bhfeidhm cúlghabhálach an Rialacháin seo ón 1 Iúil 2021.

                     (9)

                     Tá na bearta dá bhforáiltear sa Rialachán seo i gcomhréir leis an tuairim ón gCoiste um Tháirgeadh Orgánach,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Rialachán Cur Chun Feidhme (AE) 2020/977 mar a leanas:

                        (1)

                        in Airteagal 1(7), cuirtear ‘an 31 Nollaig 2021’ in ionad an dáta ‘an 1 Iúil 2021’;

                        (2)

                        in Airteagal 3, sa dara, sa tríú, sa cheathrú agus sa chúigiú mír, cuirtear ‘an 31 Nollaig 2021’ in ionad an dáta ‘an 1 Iúil 2021’.

            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Iúil 2021.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 10 Lúnasa 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 189, 20.7.2007, lch. 1.

            (2)  Rialachán (CE) Uimh. 889/2008 ón gCoimisiún an 5 Meán Fómhair 2008 lena leagtar síos rialacha mionsonraithe maidir le cur chun feidhme Rialachán (CE) Uimh. 834/2007 ón gComhairle maidir le táirgeadh orgánach agus lipéadú táirgí orgánacha i dtaca le táirgeadh, lipéadú agus rialú orgánach (IO L 250, 18.9.2008, lch. 1).

            (3)  Rialachán (CE) Uimh. 1235/2008 ón gCoimisiún an 8 Nollaig 2008 lena leagtar síos rialacha mionsonraithe a mhéid a bhaineann le cur chun feidhme Rialachán (CE) Uimh. 834/2007 ón gComhairle a mhéid a bhaineann leis na socruithe le haghaidh allmhairí táirgí orgánacha ó thríú tíortha (IO L 334, 12.12.2008, lch. 25).

            (4)  Rialachán Cur Chun Feidhme (AE) 2020/977 ón gCoimisiún an 7 Iúil 2020 lena maolaítear ar Rialacháin (CE) Uimh. 889/2008 agus (CE) Uimh. 1235/2008 maidir le rialuithe ar tháirgeadh táirgí orgánacha de bharr phaindéim COVID-19 (IO L 217, 8.7.2020, lch. 1).

            (5)  Rialachán (AE) 2017/625 ó Pharlaimint na hEorpa agus ón gComhairle an 15 Márta 2017 maidir le rialuithe oifigiúla agus gníomhaíochtaí oifigiúla eile arna ndéanamh lena n-áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, lena leasaítear Rialacháin (CE) Uimh. 999/2001, (CE) Uimh. 396/2005, (CE) Uimh. 1069/2009, (CE) Uimh. 1107/2009, (AE) Uimh. 1151/2012, (AE) Uimh 652/2014, (AE) 2016/429 agus (AE) 2016/2031 ó Pharlaimint na hEorpa agus ón gComhairle, Rialacháin (CE) Uimh. 1/2005 agus (CE) Uimh. 1099/2009 ón gComhairle agus Treoracha 98/58/CE, 1999/74/CE, 2007/43/CE, 2008/119/CE agus 2008/120/CE ón gComhairle, agus lena n-aisghairtear Rialacháin (CE) Uimh. 854/2004 agus (CE) Uimh. 882/2004 ó Pharlaimint na hEorpa agus ón gComhairle, Treoracha 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE agus 97/78/CE ón gComhairle agus Cinneadh 92/438/CEE ón gComhairle (Rialachán maidir le Rialuithe Oifigiúla) (IO L 95, 7.4.2017, lch. 1).

            (6)  Rialachán Cur Chun Feidhme (AE) 2020/466 ón gCoimisiún an 30 Márta 2020 maidir le bearta sealadacha chun rioscaí do shláinte an duine, ainmhithe agus plandaí agus do leas ainmhithe a shrianadh le linn bristeacha tromchúiseacha i gcórais rialaithe na mBallstát de bharr ghalar an choróinvíris (COVID-19) (IO L 98, 31.3.2020, lch. 30).

            (7)  Rialachán Cur Chun Feidhme (AE) 2021/83 ón gCoimisiún an 27 Eanáir 2021 lena leasaítear Rialachán Cur Chun Feidhme (AE) 2020/466 a mhéid a bhaineann le feidhmiú rialuithe oifigiúla agus gníomhaíochtaí oifigiúla eile ag daoine nádúrtha atá údaraithe go sonrach agus le tréimhse chur i bhfeidhm na mbeart sealadach (IO L 29, 28.1.2021, lch. 23).

            (8)  Rialachán Cur Chun Feidhme (AE) 2021/772 ón gCoimisiún an 10 Bealtaine 2021 lena leasaítear Rialachán Cur Chun Feidhme (AE) 2020/977 a mhéid a bhaineann leis na bearta sealadacha i ndáil le rialuithe ar tháirgeadh táirgí orgánacha, go háirithe an tréimhse ina gcuirfear i bhfeidhm iad (IO L 165, 11.5.2021, lch. 28).

            (9)  Rialachán Cur Chun Feidhme (AE) 2021/984 ón gCoimisiún an 17 Meitheamh 2021 lena leasaítear Rialachán Cur Chun Feidhme (AE) 2020/466 a mhéid a bhaineann le tréimhse chur i bhfeidhm na mbeart sealadach (IO L 216, 18.6.2021, lch. 202).